stanford-oval/wikipedia huggingface dataset:
ธนพล อินทฤทธิ์
ประวัติ

เสือ จบการศึกษาจากสถาบันเทคโนโลยีราชมงคล วิทยาเขตภาคตะวันออกเฉียงเหนือ และคณะศึกษาศาสตร์ มหาวิทยาลัยรามคำแหง สาขาโสตทัศนศึกษา เข้าสู่วงการเพลงด้วยการตั้งวงดนตรีของตนเองร่วมกับเพื่อน ๆ และญาติ ๆ ในชื่อ เฉียงเหนือ เป็นวงแบ็กอัพรวมถึงร่วมเล่นกับวงอื่นตระเวนเล่นทั่วไปตามพื้นที่ภาคตะวันออกเฉียงเหนือ จากนั้นก็ได้เข้าทำงานในสังกัด บริษัท อาร์เอส โปรโมชั่น (ปัจจุบัน ใช้ชื่อว่า บริษัท อาร์เอส จำกัด) ในฐานะฝ่ายศิลป์และคอสตูม โดยเป็นผู้ออกแบบปกอัลบั้มชุดที่ 6 ให้กับฟรุตตี้ และแต่งเพลงให้กับศิลปินหลายรายในค่าย เช่น ฟรุตตี้
และที่ประสบความสำเร็จเป็นที่รู้จักกันเป็นอย่างดี คือ  เก็บตะวัน ซึ่งเป็นเพลงเปิดตัวของอิทธิ พลางกูร และเพลงนี้ก็ได้กลายมาเป็นเอกลักษณ์ประจำตัวของอิทธิและได้รับความนิยมมาปัจจุบัน รวมถึงแต่งให้กับศิลปินต่างค่ายด้วย เช่น เบิร์ด–ธงไชย แมคอินไตย์, เทียรี่ เมฆวัฒนา  จากนั้นจึงเริ่มทำงานเบื้องหลังให้แก่ศิลปินรายต่าง ๆ ของอาร์เอส โดยเป็นโปรดิวเซอร์ แต่งเพลง ทำนอง รวมทั้งเป็นแมวมองด้วย ด้วยการขอโอกาสจากผู้บริหารค่าย  ซึ่งศิลปินที่เข้าสู่วงการด้วยการชักชวนของเสือ ได้แก่ ไฮ-ร็อก, เอาท์ไซเดอร์, แร็พเตอร์ เป็นต้น
เสือได้เป็นที่รู้จักอย่างกว้างขวางในปี พ.ศ. 2537 เมื่อได้ออกอัลบั้มชุดแรกในชีวิตกับทางอาร์เอส ในชื่อชุด ทีของเสือ มีเพลงที่ได้รับความนิยม เช่น รักคงยังไม่พอ, กระดาษห่อไฟ, ชีวิตหนี้, เรือลำหนึ่ง, 18 ฝน เป็นต้น และได้ขึ้นแสดงบนเวทีช็อต ชาร์จ ช็อก ร็อก คอนเสิร์ต ครั้งที่ 2 ในชื่อ เสืออำพัน ในเดือนสิงหาคม ปีเดียวกัน ที่สนามกีฬากองทัพบก ร่วมกับเป้–อนุวรรตน์ ทับวัง และเจี๊ยบ–พิสุทธิ์ ทรัพย์วิจิตร ด้วย
ในปี พ.ศ. 2541 เสือได้ย้ายสังกัดไปเซ็นสัญญากับแกรมมี่ เอ็นเตอร์เทนเมนท์ (ปัจจุบันคือ จีเอ็มเอ็ม แกรมมี่) และเป็นผู้ร่วมบริหารค่ายเมกเกอร์เฮด พร้อมทั้งได้ออกอัลบั้มชุดที่สอง ชื่อ ใจดีสู้เสือ มีเพลงที่ได้รับความนิยม คือ เศษ, ใจดีสู้เสือ, ดูโง่โง่, มีอะไรยั่งยืน เป็นต้น รวมถึงแต่งเพลงให้ศิลปินในสังกัดแกรมมี่ทั้งไบรโอนี่, ธงไชย แมคอินไตย์ ในปี พ.ศ. 2546 เสือ ได้ขึ้นเป็นผู้บริหารค่ายมิวสิก อาร์มี่ ในเครือ จีเอ็มเอ็ม แกรมมี่ เช่นกัน
จากนั้น ได้ทำงานเบื้องหลังควบคู่ไปกับการออกอัลบั้มต่อไป โดยมี จิตติพล บัวเนียม เป็นโปรดิวเซอร์ในการออกอัลบั้มเพลง
บทเพลงของเสือเกือบทุกเพลงจะเขียนเองโดยตลอด มักมีกลิ่นอายของเพลงเพื่อชีวิตเจือปน มีภาษาและเนื้อหาเป็นเอกลักษณ์ของตน สะท้อนถึงปัญหาการใช้ชีวิตในสังคม และมุมมองการใช้ชีวิตด้วย แม้จะไม่มีใครจัดว่าเสือเป็นศิลปินนักดนตรีเพื่อชีวิตก็ตาม แต่ผลงานเพลงคุณภาพแต่ละอัลบั้มที่เสือทำ ล้วนแล้วมาจากความตั้งใจจริง
ด้านชีวิตครอบครัว เสือมีลูกชายและลูกสาวทั้งหมด 3 คน คือ เพลง–ธนิสสา, เพื่อน–เมธิสสา และภูมิ–ภูมิธฤทธิ์ ซึ่งคนโต (เพลง–ธนิสสา อินทฤทธิ์) เป็น 1 ในสมาชิกวงเกิร์ลกรุป ไกอา
ผลงาน > สตูดิโออัลบั้ม

ทีของเสือ (7 มิถุนายน 2537)
ใจดี...สู้เสือ (3 กันยายน 2541) ภายใต้สังกัด เมกเกอร์เฮด
คนใช้ชีวิต (21 กันยายน 2543) ภายใต้สังกัด เมกเกอร์เฮด
ช่องว่างในหัวใจ (25 มีนาคม 2546) ภายใต้สังกัด มิวสิกอาร์มี่
รักคนไทย (25 มีนาคม 2548) ภายใต้สังกัด มิวสิกอาร์มี่ และ เมกเกอร์เฮด
ทวีคูณ (18 มีนาคม 2551) ภายใต้สังกัด อัพจี
ผลงาน > ซิงเกิล

คนขายฝัน - เพลงพิเศษจากมหกรรมคอนเสิร์ต "ถูกใจคนไทย ร่วมใจใช้สินค้าถูกกฎหมาย" (สิงหาคม 2545)
เชื่อในความฝัน (สิงหาคม 2546) (ผลงานร่วมกันกับ แคลช, บอดี้สแลม, บิ๊กแอส, กะลา, เอบีนอร์มัล, ปาล์มมี่, แบล็คเฮด, พีชเมกเกอร์, แท็กชี่, ลาบานูน, แมว จิระศักดิ์, ป้าง นครินทร์, บางแก้ว)
ชั่วข้ามคืน (28 กันยายน 2561)
นับ 1 ถึง 100 (7 กรกฎาคม 2562) (ผลงานร่วมกับ 25hours)
สู้ไปด้วยกัน (2563) (ผลงานร่วมกันกับ ปฐมพงศ์ สมบัติพิบูลย์, อานนท์ สายแสงจันทร์, พิสุทธิ์ ทรัพย์วิจิตร, ระหัส ราชคำ, สำราญ ช่วยจำแนก)
รอยร้าว (15 สิงหาคม 2565)
นักดนตรี (28 เมษายน 2565) (ผลงานร่วมกันกับ ค็อกเทล, จ๋าย & โฟโมส TaitosmitH)
ผลงาน > อัลบั้มรวมเพลงและอัลบั้มพิเศษ

The Best Of เสือ ธนพล (2539)
Save Hits เสือ ธนพล (2540)
รวมฮิตตำนานเสือ (2540)
Big Bonus เสือ ธนพล (2541)
รวมเพลง เสือคำราม (17 ตุลาคม 2543)
The Best Of เสือ ธนพล (2544)
Superstar Karaoke เสือ ธนพล Vol.30 (2544)
หัวใจเสือ (ตุลาคม 2550)
เสือ ธนพล - RS Best Collection (พฤษภาคม 2554)
ROCK LEGEND - เสือ ธนพล (2555)
RS Classic เสือ ธนพล (1 มิถุนายน 2556)
THE VERY BEST OF เสือ ธนพล (พฤษภาคม 2544)
หัวใจเสือ (19 ตุลาคม 2547)
เสือ 12 ปี หัวใจเดียวกัน The Acoustic Collection (4 เมษายน 2549)
Forever Love Hits By เสือ ธนพล (29 เมษายน 2553)
Best Of เสือ ธนพล (27 กุมภาพันธ์ 2557)
Signature Collection Of เสือ ธนพล (พฤศจิกายน 2561)
ผลงาน > อัลบั้มที่มีส่วนร่วม

X-Change 2 (8 เมษายน 2542)
ถ่านไฟเก่า
2 ทศวรรษ สลา คุณวุฒิ ชุด 1 ด้วยรักจากพี่น้อง (29 กรกฏาคม 2546)
ต้องมีสักวัน
วันฟ้าใหม่ (9 ธันวาคม 2548)
ยังรักยังรอ
ลูกทุ่งไร้พรหมแดน (22 สิงหาคม 2556)
สามคำจากใจ
อัลบั้ม​ แม่น้ำ​ (ทำเพื่อโปรโมทการท่องเที่ยวจังหวัดกาญจนบุรี) ​ต่อมาเปลี่ยนชื่อเป็นอัลบั้ม​ ลำน้ำใจ​ มีหลายศิลปินร่วมทำ
ผลงาน > ศิลปินรับเชิญในอัลบั้ม

เล่นเมาท์ออแกนในอัลบั้ม อาร์เอส อันปลั๊ก ดนตรีนอกเวลา ของ รวมศิลปิน (2537)
เป็นนักร้องรับเชิญในเพลง รู้สึกดีๆ ในอัลบั้ม แทนความรู้สึกดี ๆ ของ แหม่ม พัชริดา (2539)
โปรดิวเซอร์, เรียบเรียงดนตรี, เล่นกีตาร์ในอัลบั้ม Waab Boys ของ แร็พเตอร์ (2539)
ผลงาน > เพลงประกอบละคร

แก้วตาดวงใจ (เพลงประกอบละคร แก้วตาดวงใจ) (2534)
คดีแดง (เพลงประกอบละคร คดีแดง) (2534)
เสียคน (เพลงประกอบละคร น้ำพุ) (2545)
ร้องไห้กับฉัน (เพลงประกอบละคร ลูกไม้หลากสี) (2548)
ต้นทุน (เพลงประกอบละคร สามหัวใจเสริมใยเหล็ก) (2557)
ผลงานการแต่งเพลงให้กับศิลปินอื่น

อิทธิ พลางกูร
เก็บตะวัน
กาลเวลา
คิดอะไรอยู่
ดินทราย
ตอกตะปูปิดฝา
ต่างคนต่างแพ้
ทรนง
นับหนึ่ง
แผลเป็น
ยาวไปเลย
รอยร้าว
เราสามคน
สิ้นสุดกันที
พิสุทธิ์ ทรัพย์วิจิตร
Mr.กันชน
โกรธไม่ลง
ขาวสะอาด
ทุกคนเจ็บ
มีเลสนัย
แม้จะเป็นเพียงฝัน
ไม่ต่างกัน
รักไปช้ำไป
สยามพาเหรด
สุดสายหมอก
เทียรี่ เมฆวัฒนา
สูงสุดสู่สามัญ
ไฮ-ร็อก
กระจกร้าว
กว่าจะรู้สึก
คือเพื่อน
เจ็บกว่านี้มีอีกไหม
คนจนตรอก
ซวย
ดาบสองคม
นางฟ้าหรือปีศาจ
ฝืนเกินไป
พันธุ์ร็อก
ไม่มีวันตาย
ยอมรับ
ระวังตัว
ลองแล้วลองอีก
ลืมเถิดเพื่อน
สิ่งนั้น
สุดดินสุดฟ้า
หมายเหตุพันธุ์ร็อก
หัวชนฝา
อย่ากลับมา
อันตราย
เอาท์ไซเดอร์
เก็บไว้คนเดียว
ทัช ณ ตะกั่วทุ่ง
กลัวเบื่อ
กิ๊กเลย
เกิดแต่ตม
ขอบใจ
เท้าไฟ
มาเพื่อลา
มือเปล่า
ฝันกับจริง
สอนมวย
สารภาพ
สู้
หน้าเนื้อใจเสือ
หมดใจ
อย่ารำคาญ
เฟม
ก้างขวางคอ
คนไม่เคย
ชีวิตเราของเรา
ถ่านหมดไฟ
ทนเรื่อยไป
ฟังฉันก่อน
รู้ทั้งรู้
สูญเสีย
ไอ้ตัวยุ่ง
ธานินทร์ ทัพมงคล
เกิดมาแล้ว
ลืมได้ลืมเลย
โชคชัย เจริญสุข
เข็ดแล้ว
เรนโบว์
เขาให้มาบอก
คนสุดท้าย
นายยอดชาย
เลือนลาง
เสียดาย
หัวใจไม่จน
ทู
คนละคนเดียวกัน
ไม่เจ็บไม่จำ
หนี
แร็พเตอร์
Super Hero
คำว่าเพื่อน
ไม่แคร์
ลุยสิ
ห้ามจัง
อย่าคิดว่าเธอไม่มีใคร
อย่างนี้น่ะใช่
อย่าพูดว่าเลิก
ฉัตรชัย เปล่งพานิช
คืนเขาไป
ใจเหนือเงิน
เป็นไปไม่ได้
ลูกผู้ชาย
ไอศูรย์ วาทยานนท์
ฉันจะบิน
สรพงศ์ ชาตรี
ดาวมีเบอร์
นาง
พ่อให้มา
หัวใจไม่เสริมใยเหล็ก
ไฮแจ็ค
ถอนตัว
แทงใจ
แล้วจะรู้สึก
อย่าคิดว่าเธอไม่มีใคร
บดินทร์ ดุ๊ก
ปรับใจไม่ทัน
สมชาย เข็มกลัด
แย่เลย
หลงทาง
เสี่ยงไป...เชื่อสิ
สุทธิดา เกษมสันต์ ณ อยุธยา
รักเธอไม่ได้
อินโดจีน
ลาวรำพึง
แสงตะวัน
อนันต์ บุนนาค
อนอัว
ไบรโอนี่
ลัดวงจร (นามปากกา "ธนิสสา")
ได้ไหม? (นามปากกา "ธนิสสา")
Sorry
ไม่แพ้
Close-up
ผู้หญิง
นาวิน ต้าร์
พรหมลิขิต
แมทธิว ดีน
3 เศร้า (ร้องร่วมกับ นาวิน ต้าร์ และ ไบรโอนี่)
ธงไชย แมคอินไตย์
ถ่านไฟเก่า
หนามยกอก
คนไม่มีแฟน
น็อต-เก็น
ทางออก
น้ำทิพย์ จงรัชตวิบูลย์
เป็นใจให้รักกัน
ราม รัตนะพร
ดีอยู่แล้ว (นามปากกา "ธนิสสา")
เริ่มใหม่...ไม่มีเธอ (นามปากกา "ธนิสสา")
อรรถวดี จิรมณีกุล
ไม่ขึ้นใจ
ฟูมฟาย
บับเบิ้ล เกิร์ลส์
Hey boy!!!
สไมล์บัฟฟาโล่
นอกคอก
อย่าทำ
ไมค์ ภิรมย์พร
มอ'ไซค์
รางวัล

สีสันอะวอร์ดส์ ครั้งที่ 11 ประจำปี พ.ศ. 2541 สาขาเพลงยอดเยี่ยม จากเพลง มีอะไรยั่งยืน
เพชรในเพลง ประจำปี พ.ศ. 2549 สาขาผู้ขับร้องเพลงไทยสากลชาย จากเพลง รักคนไทย
อำเภอถลาง

| อำเภอถลาง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Thalang
คำขวัญ: เมืองประวัติศาสตร์ ธรรมชาติเลิศล้ำ ฟื้นฟูวัฒนธรรม สังคมสันติสุข
แผนที่จังหวัดภูเก็ต เน้นอำเภอถลาง
พิกัด: 8°1′54″N 98°20′0″E﻿ / ﻿8.03167°N 98.33333°E﻿ / 8.03167; 98.33333
ประเทศ:  ไทย
จังหวัด: ภูเก็ต
พื้นที่
 • ทั้งหมด: 252.0 ตร.กม. (97.3 ตร.ไมล์)
ประชากร (2564)
 • ทั้งหมด: 111,861 คน
 • ความหนาแน่น: 443.89 คน/ตร.กม. (1,149.7 คน/ตร.ไมล์)
รหัสไปรษณีย์ : 83110
รหัสภูมิศาสตร์: 8303
ที่ตั้งที่ว่าการ: ที่ว่าการอำเภอถลาง เลขที่ 357 ถนนเทพกระษัตรี ตำบลเทพกระษัตรี อำเภอถลาง จังหวัดภูเก็ต 83110
 ส่วนหนึ่งของสารานุกรมประเทศไทย
ถลาง อำเภอหนึ่งในจังหวัดภูเก็ต
ที่ตั้งและอาณาเขต

อำเภอถลางมีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอตะกั่วทุ่ง (จังหวัดพังงา)
ทิศตะวันออก ติดต่อกับอ่าวพังงา
ทิศใต้ ติดต่อกับอำเภอเมืองภูเก็ตและอำเภอกะทู้
ทิศตะวันตก ติดต่อกับทะเลอันดามัน
ประวัติ

พื้นที่เดิมของเกาะถลาง หรือ เกาะภูเก็ต ในแผนที่ของคลอดิอุส ปโตเลมี ประมาณ พ.ศ. 700 ระบุไว้ในชื่อ JUNK CEYLON  เมื่อครั้งที่หลวงจีนอี้จิงเดินทางผ่านไปสืบพระพุทธศาสนาเรียกบริเวณนี้เป็น SILAN เปลี่ยนเสียงเป็น สลาง ในสมัยสุโขทัย มีปรากฏในจดหมายเหตุไทย - ฝรั่งเศส เป็น Jun Salon ฝ่ายเอกสารไทยใช้ ฉลาง มาจนถึงรัชกาลที่ 3 จึงมีปรากฏคำ ถลาง แทนชื่ออื่นทั้งหมด
ในหัวเมืองฝั่งทะเลตะวันตกของภาคใต้มีศูนย์กลางปกครองที่เมืองถลาง เจ้าเมืองถลางจะได้รับโปรดเกล้าฯเป็นผู้สำเร็จราชการแปดหัวเมือง (เมืองกระ เมืองคุระ เมืองคุรอด เมืองตะกั่วป่า เมืองตะกั่วทุ่ง (บางคลี) เมืองกราภูงา เมืองภูเก็จ และเมืองถลาง)
ศูนย์กลางการปกครองเมืองถลางในสมัยสมเด็จพระเจ้าอยู่หัวบรมโกศ อยู่ที่บ้านลิพอน (ตำบลศรีสุนทร)มีพญาถลางคางเสงเป็นเจ้าเมือง ย้ายไปอยู่ที่บ้านดอน (ตำบลเทพกระษัตรี)มีพญาถลางจอมเฒ่าบ้านดอนเป็นเจ้าเมือง และเกาะบ้านเคียน (ตำบลเทพกระษัตรี) ในสมัยกรุงธนบุรี มีพญาถลางจอมรั้งบ้านเคียน  พญาถลางอาด  พญาถลางชู  พญาสุรินทราชาพิมลอัยาขัน เป็นเจ้าเมือง พ.ศ. ๒๓๒๙ มีพญาเพชรคีรีศรีพิชัยสงครามรามคำแหง(เทียน ประทีป ณ ถลาง) เป็นเจ้าเมือง  ถัดไปเป็นพระยาถลางฤกษ์ (จันทโรจวงศ์) พญาถลางทับ พญาถลางคิน และพญาถลางชู(เจ้าเมืองถลางคนสุดท้าย)
อำเภอถลางในอดีตเป็นเมืองของสองวีรสตรีท้าวเทพกระษัตรี และ ท้าวศรีสุนทร เดิมเรียกว่า อำเภอเมืองถลาง มีเจ้าเมืองปกครองเรียกว่า พระยาถลาง ได้จัดตั้งเป็นอำเภอ เมื่อปี พ.ศ. 2441
วันที่ 29 เมษายน 2460 เปลี่ยนแปลงชื่ออำเภอถลาง มณฑลภูเก็ต เป็น อำเภอเมืองถลาง
วันที่ 14 พฤศจิกายน 2481 เปลี่ยนแปลงชื่ออำเภอเมืองถลาง จังหวัดภูเก็ต เป็น อำเภอถลาง อีกครั้ง
วันที่ 5 ธันวาคม 2483 โอนพื้นที่หมู่ 7,9 (ในขณะนั้น) ของตำบลดอน ไปขึ้นกับตำบลลิพอน
วันที่ 17 กันยายน 2498 จัดตั้งสุขาภิบาลเทพกระษัตรี ในท้องที่บางส่วนของตำบลเทพกระษัตรี
วันที่ 1 มีนาคม 2501 จัดตั้งองค์การบริหารส่วนตำบลศรีสุนทร ในท้องที่อำเภอถลาง
วันที่ 23 กรกฎาคม 2506 จัดตั้งสุขาภิบาลเชิงทะเล ในท้องที่บางส่วนของตำบลเชิงทะเล
วันที่ 25 พฤษภาคม 2542 ยกฐานะจากสุขาภิบาลเทพกระษัตรี และสุขาภิบาลเชิงทะเล เป็นเทศบาลตำบลเทพกระษัตรี และเทศบาลตำบลเชิงทะเล ตามลำดับ
เหตุการณ์สำคัญ

10 ตุลาคม พ.ศ. 2558 ได้เกิดเหตุเผาทำลายสถานีตำรวจภูธรถลาง ส่งผลให้มีผู้ได้รับบาดเจ็บจำนวนมาก โดยเป็นเหตุจลาจล
การแบ่งเขตการปกครอง > การปกครองส่วนภูมิภาค

อำเภอถลางแบ่งเขตการปกครองย่อยออกเป็น 6 ตำบล 46 หมู่บ้าน
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | แผนที่ |
| --- | --- | --- | --- | --- | --- |
| 1. | เทพกระษัตรี | Thep Krasattri | 11 | 26,585 |   |
| 2. | ศรีสุนทร | Si Sunthon | 8 | 27,575 |   |
| 3. | เชิงทะเล | Choeng Thale | 6 | 18,850 |   |
| 4. | ป่าคลอก | Pa Khlok | 9 | 18,736 |   |
| 5. | ไม้ขาว | Mai Khao | 7 | 13,836 |   |
| 6. | สาคู | Sakhu | 5 | 7,016 |   |
การแบ่งเขตการปกครอง > การปกครองส่วนท้องถิ่น

ท้องที่อำเภอถลางประกอบด้วยองค์กรปกครองส่วนท้องถิ่น 8 แห่ง ได้แก่
เทศบาลตำบลเชิงทะเล ครอบคลุมพื้นที่บางส่วนของตำบลเชิงทะเล
เทศบาลตำบลเทพกระษัตรี ครอบคลุมพื้นที่บางส่วนของตำบลเทพกระษัตรี
เทศบาลตำบลศรีสุนทร ครอบคลุมพื้นที่ตำบลศรีสุนทรทั้งตำบล
เทศบาลตำบลป่าคลอก ครอบคลุมพื้นที่ตำบลป่าคลอกทั้งตำบล
องค์การบริหารส่วนตำบลเทพกระษัตรี ครอบคลุมพื้นที่ตำบลเทพกระษัตรี (เฉพาะนอกเขตเทศบาลตำบลเทพกระษัตรี)
องค์การบริหารส่วนตำบลเชิงทะเล ครอบคลุมพื้นที่ตำบลเชิงทะเล (เฉพาะนอกเขตเทศบาลตำบลเชิงทะเล)
องค์การบริหารส่วนตำบลไม้ขาว ครอบคลุมพื้นที่ตำบลไม้ขาวทั้งตำบล
องค์การบริหารส่วนตำบลสาคู ครอบคลุมพื้นที่ตำบลสาคูทั้งตำบล
สถานที่สำคัญ

ท่าอากาศยานภูเก็ต (สนามบินนานาชาติภูเก็ต) ตำบลไม้ขาว
พิพิธภัณฑสถานแห่งชาติ ถลาง ตำบลศรีสุนทร
วนอุทยานสัตว์ป่าเขาพระแทว
วัดพระทอง (วัดพระผุด) ตำบลเทพกระษัตรี
วัดพระนางสร้าง ตำบลเทพกระษัตรี
อนุสาวรีย์ท้าวเทพกระษัตรีท้าวศรีสุนทร ตำบลศรีสุนทร
อุทยานแห่งชาติสิรินาถ ตำบลสาคู และตำบลไม้ขาว
วัดสวนดอก (จังหวัดเชียงใหม่)

สำหรับสถานที่อื่นที่มีชื่อเดียวกัน ดูที่ วัดสวนดอก
| วัดสวนดอก |
| --- | --- |
พระเจดีย์วัดสวนดอก

ชื่อสามัญ: วัดสวนดอก
ที่ตั้ง: ถนนสุเทพ ตำบลสุเทพ อำเภอเมืองเชียงใหม่ จังหวัดเชียงใหม่ 50200
ประเภท: พระอารามหลวงชั้นตรี ชนิดสามัญ
นิกาย: เถรวาท
เจ้าอาวาส: พระราชรัชมุนี (นิมิต สิขรสุวณฺโณ)
 สถานีย่อยพระพุทธศาสนา
วัดสวนดอก (ไทยถิ่นเหนือ: ) หรือ วัดบุปผาราม เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย ตั้งอยู่บนถนนสุเทพ ตำบลสุเทพ อำเภอเมืองเชียงใหม่ จังหวัดเชียงใหม่ ปัจจุบันมีพระราชรัชมุนี เป็นเจ้าอาวาส
ที่ตั้งและอาณาเขต

วัดสวนดอกตั้งอยู่ในเขตเทศบาลนครเชียงใหม่ เลขที่ 139 ถนนสุเทพ ตำบลสุเทพ อำเภอเมือง จังหวัดเชียงใหม่ ห่างจากประตูสวนดอกไปทางทิศตะวันตก 1 กิโลเมตร กินเนื้อที่ 35 ไร่ 2 งาน 44 ตารางวา ทิศเหนือยาว 183 เมตร ทิศใต้ยาว 193 เมตร ทิศตะวันออกยาว 176 เมตร และทิศตะวันตกยาว 176 เมตร
ประวัติ

วัดสวนดอกสร้างขึ้นในภายในเวียงสวนดอก ซึ่งเป็นเขตพระราชอุทยานในสมัยราชวงศ์มังราย โดยในปี พ.ศ. 1914 (ศักราชนี้ถือตามหนังสือชินกาลมาลีปกรณ์ของพระรัตนปัญญาเถระ) พญากือนา กษัตริย์องค์ที่ 6 แห่ง ราชวงศ์มังราย ทรงพระกรุณาโปรดเกล้าฯ ให้สร้างเป็นพระอารามหลวง เพื่อให้เป็นที่จำพรรษาของ "พระสุมนเถระ" ผู้ประดิษฐานพระพุทธศาสนาลัทธิลังกาวงศ์ ในแผ่นดินล้านนา และสร้างองค์พระเจดีย์เพื่อประดิษฐานพระบรมสารีริกธาตุ 1 ใน 2 องค์ ที่พระสุมนเถระอัญเชิญมาจากสุโขทัย ในปี พ.ศ. 1912 (องค์หนึ่งประดิษฐานอยู่ในพระเจดีย์ในวัดพระธาตุดอยสุเทพราชวรวิหาร)
ในสมัยราชวงศ์มังราย วัดสวนดอกเจริญรุ่งเรืองมาก แต่หลังจากสิ้นราชวงศ์มังราย บ้านเมืองตกอยู่ในอำนาจพม่า ทั้งเกิดจลาจลวุ่นวาย วัดนี้จึงกลายสภาพเป็นวัดร้างไป จนได้รับการบูรณปฏิสังขรณ์ขึ้นใหม่อีกครั้ง ในรัชสมัยพระเจ้ากาวิละแห่งราชวงศ์ทิพย์จักร และได้รับการทำนุบำรุงจากเจ้านายฝ่ายเหนือ และประชาชนเชียงใหม่มาโดยตลอด
วัดสวนดอก ได้รับการบูรณะครั้งสำคัญ 2 ครั้ง ครั้งแรกในปี พ.ศ. 2450 เจ้าดารารัศมี พระราชชายาในพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้อัญเชิญรวบรวมพระอัฐิ  เจ้านครเชียงใหม่และพระประยูรญาติมาประดิษฐานรวมกัน  และต่อมาอีกครั้งหนึ่งในปี พ.ศ. 2475 เป็นการบูรณปฏิสังขรณ์องค์พระวิหารโดยครูบาศรีวิชัย นักบุญแห่งล้านนา
ปูชนียสถาน-วัตถุ > พระเจดีย์ใหญ่ทรงลังกา

พระเจดีย์ใหญ่ทรงลังกาบรรจุพระบรมสารีริกธาตุ สร้างขึ้นในปี พ.ศ. 1914 ในรัชกาลพญากือนา แต่เดิมมีเจดีย์แบบสุโขทัย (ทรงพุ่มข้าวบิณฑ์) อยู่ทางทิศตะวันตกขององค์พระเจดีย์ใหญ่ แต่ได้ปรักหักพังลง พระเจดีย์องค์ใหญ่สูง 24 วา ขึ้นทะเบียนเป็นโบราณสถานแห่งชาติในราชกิจจานุเบกษาเล่มที่ 52 ตอนที่ 75 ลงวันที่ 8 มีนาคม 2478
ปูชนียสถาน-วัตถุ > พระเจ้าเก้าตื้อ

บทความหลัก: พระเจ้าเก้าตื้อ
พระเจ้าเก้าตื้อ เป็นพระพุทธรูปหล่อองค์ใหญ่ สร้างด้วยโลหะหนัก 9 โกฏิตำลึง  ("ตื้อ" เป็นคำในภาษาไทยเหนือ แปลว่า หนักพันชั่ง) พญาแก้ว กษัตริย์องค์ที่ 13 แห่งราชวงศ์มังราย โปรดเกล้าฯ ให้สร้างขึ้นเมื่อปี พ.ศ. 2047 เป็นพระพุทธรูปแบบเชียงแสนฝีมือช่างล้านนาและสุโขทัย  หน้าตักกว้าง 8 ศอก หรือ 3 เมตร สูง 4.70 เมตร เพื่อเป็นพระองค์ประธานในวัดพระสิงห์ แต่เนื่องมีน้ำหนักมากไม่สามารถเคลื่อนย้ายได้ จึงได้ถวายเรือนหลวงของพระองค์เป็นพระวิหาร พระราชทานชื่อว่า "วัดเก้าตื้อ" แทน ซึ่งต่อมาภายหลังได้รับการบูรณปฏิสังขรณ์ในสมัยครูบาเจ้าศรีวิชัยในปี พ.ศ. 2475 กรมศิลปากรได้ขึ้นทะเบียนเป็นโบราณสถานแห่งชาติ ในราชกิจจานุเบกษา เล่มที่ 52 ตอนที่ 75 ลงวันที่ 8 มีนาคม 2478
ปูชนียสถาน-วัตถุ > พระเจ้าค่าคิง

พระเจ้าค่าคิง (เท่าพระวรกาย) เป็นพระประธานในพระวิหารหลวง สร้างในสมัยพญากือนา พ.ศ. 1916 หล่อด้วยทองสำริด ขนาดเท่าพระวรกายของพญากือนา หน้าตักกว้างสองเมตร สูงสองเมตรครึ่ง เรียกชื่อตามภาษาถิ่นล้านนาว่า “พระเจ้าค่าคิง”
ปูชนียสถาน-วัตถุ > กู่เจ้านายฝ่ายเหนือ

กู่เจ้านายฝ่ายเหนือ สร้างขึ้นในปี พ.ศ. 2450 โดยพระดำริในเจ้าดารารัศมี พระราชชายาในพระบาทสมเด็จพระจุลจอมเกล้าเจ้าอยู่หัว เจ้านายฝ่ายเหนือในราชตระกูล ณ เชียงใหม่ ปัจจุบันได้ถูกจดทะเบียนให้เป็นโบราณสถานสำคัญ ภายใต้การกำกับดูแลของกรมศิลปากร ขึ้นทะเบียนเป็นโบราณสถานแห่งชาติ ในราชกิจจานุเบกษา เล่มที่ 52 ตอนที่ 75 ลงวันที่ 8 มีนาคม 2478
ปูชนียสถาน-วัตถุ > ธรรมาสน์เทศนา

ธรรมาสน์เทศนาแบบล้านนา สร้างขึ้นเมื่อ พ.ศ. 2474 และซุ้มประตูวัด จำนวน 3 ซุ้ม เป็นซุ้มประสาทแบบล้านนาขนาดใหญ่สร้างขึ้นเมื่อครูบาศรีวิชัยบูรณะวัดสวนดอกเมื่อ พ.ศ. 2474
พระประธานในพระวิหาร
พระยืนในพระวิหารวัดสวนดอก
พระอุโบสถวัดสวนดอก
ประตูทางเข้าเก่า
การประกาศขึ้นทะเบียนโบราณสถาน

วัดสวนดอก ได้รับการประกาศเป็นโบราณสถานสำหรับชาติ ตามประกาศในราชกิจจานุเบกษา เล่ม 52 หน้า 6842  วันที่ 8 มีนาคม 2478 พร้อมกับวัดอีกหลายแห่งในจังหวัดเชียงใหม่
ประเพณีประจำปีของวัดสวนดอก

ประเพณีทำบุญสลากภัต ตรงกับวันขึ้น 8 ค่ำ เดือนเกี๋ยงเหนือเดือน 11
ประเพณีตั้งธรรมหลวง หรือฟังเทศน์มหาชาติ หลังออกพรรษาแล้วทุกปี
ประเพณีทำบุญสรงน้ำพระบรมธาตุ ตรงกับวันขึ้น 15 ค่ำ เดือน 3 เหนือทุกปี
การจัดสร้างเมรุชั่วคราว

วัดสวนดอก เป็นสถานที่ตั้งของกู่เจ้านายฝ่ายเหนือ จึงถูกกำหนดให้เป็นสถานที่ในการจัดสร้างเมรุชั่วคราว สำหรับการพระราชทานเพลิงศพเจ้านายฝ่ายเหนือหลายพระองค์ ได้แก่
เจ้าดารารัศมี พระราชชายา เมื่อวันที่ 22 เมษายน พ.ศ. 2477
เจ้าฟ้าสิริสุวรรณราชยสสรพรหมลือ เมื่อวันที่ 8 ตุลาคม พ.ศ. 2498
เจ้าราชบุตร (วงศ์ตวัน ณ เชียงใหม่) เมื่อวันที่ 13 มกราคม พ.ศ. 2516
เจ้าทิพวรรณ ณ เชียงตุง เมื่อวันที่ 27 มกราคม พ.ศ. 2533
หม่อมศรีนวล ณ เชียงใหม่ และเจ้าพงศ์แก้ว ณ ลำพูน เมื่อวันที่ 18 มกราคม พ.ศ. 2535
เจ้าไชยสุริวงศ์ ณ เชียงใหม่ เมื่อวันที่ 30 สิงหาคม พ.ศ. 2547
คุณหญิง เจ้าระวีพันธุ์ สุจริตกุล เมื่อวันที่ 8 กรกฎาคม พ.ศ. 2558
เจ้าดวงเดือน ณ เชียงใหม่ เมื่อวันที่ 11 กุมภาพันธ์ พ.ศ. 2566
แหล่งข้อมูลอื่น

แผนที่และภาพถ่ายทางอากาศของ วัดสวนดอก (จังหวัดเชียงใหม่)
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
0°N 0°E﻿ / ﻿0°N 0°E﻿ / 0; 0
ภาพทางอากาศวัดสวนดอก
พ.ศ. 2429
พระเจดีย์วัดสวนดอก ได้รับการบูรณะใหม่และหุ้มแผ่นทองจังโก
พระเจ้าเก้าตื๊อภายในอุโบสถวัดสวนดอก
กู่บรรจุพระอัฐิเจ้าดารารัศมี พระราชชายา
การครอบครองกิจการสื่อหลากหลาย

การครอบครองกิจการสื่อหลากหลาย (อังกฤษ: media conglomerate), บริษัทสื่อ (media company), กลุ่มสื่อ (media group) หรือ สถาบันสื่อ (media institution) เป็นบริษัทที่เป็นเจ้าของบริษัทต่าง ๆ จำนวนมากที่เกี่ยวข้องกับธุรกิจสื่อมวลชน เช่น ธุรกิจเพลง โทรทัศน์ วิทยุ สิ่งพิมพ์ ภาพยนตร์ วิดีโอเกม สวนสนุก หรือ อินเทอร์เน็ต นิตยสารรายสัปดาห์ The Nation ให้ความเห็นว่า "กลุ่มธุรกิจสื่อพยายามกำหนดนโยบายที่เอื้อต่อการควบคุมตลาดทั่วโลก"
กลุ่มบริษัทใหญ่คือบริษัทขนาดใหญ่ที่ประกอบด้วยบริษัทหลายแห่ง (บริษัทย่อย) ที่ประกอบธุรกิจโดยทั่วไปที่ไม่เกี่ยวข้องกัน
กลุ่มบริษัทสื่อบางแห่งใช้การเข้าถึงหลายพื้นที่เพื่อแบ่งปันเนื้อหาประเภทต่าง ๆ เช่น ข่าว วิดีโอและเพลงระหว่างผู้ใช้ แนวโน้มการรวมตัวของภาคสื่อทำให้บริษัทที่เคยมีความหลากหลายในอดีตดูมีความหลากหลายน้อยลงในสายตานักลงทุนที่มีแนวโน้มจะเป็นไปได้ เมื่อเปรียบเทียบกับบริษัทที่มีลักษณะคล้ายคลึงกันที่ซื้อขายในตลาดหลักทรัพย์และบริษัทเอกชน
ไฮยีนา

| ไฮยีนา ช่วงเวลาที่มีชีวิตอยู่: 22–0Ma  PreꞒ Ꞓ O S D C P T J K Pg N      สมัยไมโอซีนตอนต้น – ปัจจุบัน |
| --- | --- |

ไฮยีนา 4 สายพันธุ์ที่ยังมีชีวิตอยู่ ตามเข็มนาฬิกาจากบนซ้าย: ไฮยีนาลายจุด (Crocuta crocuta), ไฮยีนาน้ำตาล (Parahyaena brunnea), aardwolf (Proteles cristata) และไฮยีนาลายแถบ (Hyaena hyaena)

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: สัตว์กินเนื้อ Carnivora
อันดับย่อย:: เฟลิฟอเมีย Feliformia
อนุอันดับ:: Viverroidea 
วงศ์:: Hyaenidae  Gray, 1821

สกุลต้นแบบ
Hyaena Brisson, 1762
สกุล
 Crocuta (สีมะกอกออลิฟซ้อนทับบนแผนที่)  Hyaena (สีน้ำเงินบนปผนที่ รวม Parahyaena)  Parahyaena  Proteles (สีม่วงแดงบนแผนที่)  Adcrocuta†  Allohyaena†  Belbus†  Chasmaporthetes†  Herpestides†  Hyaenictis†  Hyaenotherium†  Ictitherium†  Ikelohyaena†  Leecyaena†  Lycyaena†  Metahyaena†  Miohyaenotherium†  Palinhyaena†  Pachycrocuta†  Pliocrocuta†  Plioviverrops†  Protictitherium†  Thalassictis†  Tongxinictis†  Tungurictis†  Werdelinus†

ชื่อพ้อง
 Protelidae Flower, 1869
ไฮยีนา (อังกฤษ: hyena; มาจากคำภาษากรีกโบราณว่า ὕαινα, hýaina ออกเสียงว่า /ฮือไอนา/ หรือ /ฮือแอนา/) เป็นสัตว์เลี้ยงลูกด้วยนมในอันดับสัตว์กินเนื้อวงศ์หนึ่ง โดยใช้ชื่อวงศ์ว่า Hyaenidae 
พร้อมกับ 4 สายพันธุ์ที่ยังมีชีวิตอยู่ (แต่ละชนิดมีสกุลของตนเอง) ไฮยีนาเป็นวงศ์ที่เล็กอันดับ 5 ในอันดับสัตว์กินเนื้อ และเป็นหนึ่งในชั้นสัตว์เลี้ยงลูกด้วยนมที่เล็กที่สุด ถึงแม้ว่าจะมีความหลากหลายน้อย ไฮยีนาเป็นสัตว์ที่เป็นเอกลักษณ์และสำคัญในระบบนิเวศแอฟริกาส่วนใหญ่
ไฮยีนา มีลักษณะและรูปร่างโดยรวมคล้ายกับสุนัขหรือหมาป่า ซึ่งเป็นสัตว์กินเนื้อที่อยู่ในวงศ์ Canidae แต่ไฮยีนาก็ไม่ใช่สุนัข หากแต่เป็นสัตว์ที่อยู่ในวงศ์ของตนเองต่างหาก โดยอยู่ในอันดับย่อย Feliformia ซึ่งใกล้ชิดกับวงศ์เสือและแมวและวงศ์ชะมดและอีเห็น มากกว่า
ลักษณะและพฤติกรรม

ไฮยีนาสามารถแบ่งได้เป็น 25 สกุล (ดูในตาราง) หลาย ชนิดแต่ปัจจุบัน เหลือแค่ 4 ชนิด 3 สกุล กระจายพันธุ์ทั่วไปในทวีปแอฟริกาและบางส่วนในภูมิภาคอาหรับและอินเดีย ไฮยีนามีลักษณะรูปร่างคล้ายกับสุนัข มีขนหยาบหนาสีน้ำตาลแกมเทา มีลายและจุดแตกต่างกันตามแต่ละชนิด และมีหางยาวราว 18 นิ้ว ไหล่และหัวมีส่วนกว้าง ไหล่สูงกว่าขาหลังมาก และมีกรามที่แข็งแกร่งและแข็งแรงมาก ทำให้เป็นสัตว์จำพวกหนึ่งที่มีแรงกัดรุนแรงมาก
ไฮยีนามักจะรวมตัวกันออกหาเหยื่อโดยมีตัวเมียเป็นจ่าฝูง ไฮยีนาตัวเมียนั้นจะมีอวัยวะเพศที่ขยายใหญ่ได้จนมีขนาดเท่ากับอวัยวะเพศของตัวผู้ ตัวใดที่มีลักษณะอวัยวะเพศคล้ายเพศผู้ จะสามารถเข้ากลุ่มตัวเมียได้ดี ไฮยีนาตัวเมียที่ไม่มีอวัยวะเพศผู้จะถูกขับออกจากกลุ่มตัวเมีย และไม่สามารถใช้ประโยชน์จากการมีกลุ่มได้ ไฮยีนาสามารถวิ่งได้เร็วถึง 65 กิโลเมตรต่อชั่วโมง นิสัยค่อนข้างดุ ไฮยีนาตัวเมียจะมีรูปร่างที่ใหญ่กว่าตัวผู้ เนื่องจากจะเป็นฝ่ายดูแลลูก เพราะตัวผู้จะทำอันตรายและกินลูกไฮยีนาที่เกิดใหม่เป็นอาหารได้
ไฮยีนาออกหากินในเวลากลางคืน ตอนกลางวันจะนอนหลับพักผ่อนในโพรงหรือซอกหิน จะคลอดลูกและเลี้ยงดูลูกในโพรง โดยออกลูกครั้งละประมาณ 1-2 ตัว บางครั้งอาจได้ถึง 4 ตัว โดยลูกอ่อนจะยังลืมตาและช่วยเหลือตัวเองไม่ได้
ในวัฒนธรรมและความสัมพันธ์กับมนุษย์

แม้ไฮยีนาจะมีขนาดและรูปร่างที่เล็กกว่าสิงโต แต่จะเป็นสัตว์ที่สิงโตมักจะแพ้เมื่อล่าเหยื่อได้แล้ว ไฮยีนาเข้ามาก่อกวนเพื่อที่จะแย่งซากสัตว์ที่ล่าได้ จนสิงโตเป็นฝ่ายล่าถอยไป จนมีความเชื่อกันว่า ไฮยีนาเป็นสัตว์ขี้ขลาด แต่ไฮยีนาก็มีพฤติกรรมล่าเหยื่อได้เอง และบางครั้งก็คุกคามสัตว์เลี้ยงต่าง ๆ ของมนุษย์ด้วย อาทิ วัว ควาย แพะ หรือแกะ และบางครั้งก็อาจโจมตีมนุษย์ได้เช่นกัน
มีตำนานคล้ายมนุษย์หมาป่าคือมนุษย์ไฮยีนา (Werehyena)
ไฮยีนา เป็นสัตว์ที่กินไม่เลือก แม้แต่กระดูกก็กินได้ รวมทั้งซากศพด้วย อีกทั้งยังมีความเชื่อว่า ไฮยีนาเป็นสัตว์เจ้าเล่ห์ เมื่อถูกหมาป่ารุมทำร้าย ไฮยีนามักจะทำเป็นแกล้งตายเพื่อหลอกหมาป่า ทันทีที่หมาป่าละความสนใจ ก็จะลุกขึ้นหนีไป อีกทั้งเสียงร้องของไฮยีนานั้นยังคล้ายกับเสียงหัวเราะ ด้วยเหตุนี้ ทำให้ไฮยีนาได้กลายเป็นตัวละครที่เจ้าเล่ห์ในวัฒนธรรมร่วมสมัยหลายประการ อาทิ เป็นตัวละคร 3 ตัว ที่ชื่อ Shenzi, Banzai และ Ed ซึ่งมีบทบาทสำคัญในภาพยนตร์การ์ตูนเรื่องThe Lion King ของบริษัท วอลต์ ดิสนีย์ ในปี ค.ศ. 1995 เป็นต้น
ในประเทศไทยมีไฮยีนาเลี้ยงในสวนสัตว์ต่าง ๆ ได้แก่ สวนสัตว์เปิดเขาเขียว, สวนสัตว์นครราชสีมา, สวนสัตว์สงขลา, เชียงใหม่ไนท์ซาฟารี เป็นต้น
อ่านเพิ่ม

Funk, Holdger (2010) Hyaena: On the Naming and Localisation of an Enigmatic Animal, GRIN Verlag, ISBN 3-640-69784-7
Lawick, Hugo & Goodall, Jane (1971) Innocent Killers, Houghton Mifflin Company Boston
Mills, M. G. L. (2003) Kalahari Hyenas: Comparative Behavioral Ecology of Two Species, The Blackburn Press
แหล่งข้อมูลอื่น

เว็บไซต์องค์กรอนุรักษ์ไฮยีนาของ IUCN
| --- | --- |
การแยกแยะหน่วยอนุกรมวิธาน:  Wikidata: Q42046  Wikispecies: Hyaenidae  ADW: Hyaenidae  BioLib: 2119  BOLD: 359596  EoL: 7672  Fossilworks: 41020  GBIF: 5306  iNaturalist: 41884  IRMNG: 104702  ITIS: 621756  MSW: 14000682  NCBI: 9676  ZooBank: 5C9C448E-18C0-4576-AD60-95BC12F13282 
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย
วัดสนามใน

| วัดสนามใน |
| --- | --- |


ที่ตั้ง: เลขที่ 27/1 หมู่ที่ 4 ตำบลวัดชลอ อำเภอบางกรวย จังหวัดนนทบุรี 11130
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสนามใน เป็นวัดไทย ตั้งอยู่ในหมู่ที่ 4 บ้านวัดสนามนอก ตำบลวัดชลอ อำเภอบางกรวย จังหวัดนนทบุรี มีพระสมชาย ฑีฆายุโก เป็นเจ้าอาวาส